**Încă de caut**

*Dan Lazarescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Încă te caut uneori

Cu ochii sufletului, tulburi.

Uit că te-ai stins în infinit,

Că nu mai eşti decât prin gânduri.

Încă te chem, cum te chemam

Ca să împart cu tine doruri,

Dar astăzi numai vocea mea

Revine, ştearsă, din ecouri.

Tu nu mai vii, tu nu mai eşti

Nici fericire, nici durere.

Eşti rouă firavă de vis

Ce-n zorii dimineţii piere.

Eşti o fărâmă din ce sunt,

Cu rădăcini adânci în suflet.

De-acolo lacrimă de verşi,

De-acolo te strecori în zâmbet.